es gl gl ca gl gl pt es gl gl gl gl gl gl es es en es es es en es gl gl es gl es es gl gl gl gl gl gl it gl gl gl gl gl it gl gl gl gl it gl gl gl en gl gl it gl gl gl en gl ru gl es es es es en en gl gl gl gl gl gl ru pt es zh gl gl pt pt es gl en gl gl gl gl gl gl it gl gl gl gl gl it gl gl gl en en gl gl gl gl gl gl gl gl gl gl fr en en en cs en fr en en sv fr de de fr fr fr sv en fr en ja fr de fr es nb fr de en en sv de de fr en fr it fr en fr es gl gl gl gl it gl pt en en gl gl it en gl en en gl en en gl en gl
Galicia | Denuncia da manipulación informativa na TVG
E DEFENSA DA CREACIÓN DUN CONSELLO DE INFORMATIVOS
Nin rastro do drama dos desafiuzamentos
Publicado o Marzo 14, 2015 por eunonman
O venres 13 coñécese o informe do Consello xeral do Poder xudicial (CXPX) sobre os efectos da crise económica, que destaca o aumento dos desafiuzamentos en España durante 2014. A cifra total foi de 68.091, un 1’3 % máis dos rexistrados en 2013.
O maior avance producíuse nos desafiuzamentos por impago de hipotecas, que medraron case o 12 % con respecto ao ano anterior.
Galicia foi unha das comunidades con peor comportamento, ao aumentar os desafiuzamentos un 4’78 %, ata un total de 2.519 en 2014.
A noticia ten unha ampla repercusión na meirande parte dos medios de comunicación. Velahí algúns exemplos:
Dicimos o da meirande parte dos medios de comunicación, porque desgrazadamente a TVG ignora isa información, facendo o conseguinte ridículo. Seguramente porque a consigna dos Telexornais é dar sempre noticias en positivo… “optimizar” todo para favorecer ao PP e a súa xestión. E claro, este dato tan negativo dos desafiuzamentos – sobre todo en Galicia – é moi malo e hai que ocultalo. Xa saben como as gastan @s responsables de informativos da TVG…
Como dubidar da catadura moral desta xente, que nin sequera o pasado mércores fixo alusión á traxedia que supoñen os suicidios en Galicia por mor da crise económica, segundo indica un estudo de profesionais da psicoloxía e doutros ámbitos na nosa comunidade:
E hai algo máis dunha semana, a TVG tampouco deu absolutamente nada do veto do PP no Parlamento a unha solicitude do BNG, apoiada por PS de G-PSOE e AGE, para que se paralicen os desafiuzamentos en Galicia:
Outra vergoña máis. Manipular – neste caso ocultando – a dramática situación de milleiros de familias que deben abandonar o seu fogar, é unha infamia que reflicte ata que punto @s responsables da TVG están dispost@s a todo con tal de colaborar co goberno do PP. O de menos para el@s é informar. O máis importante é manter os seus privilexios e prebendas, aínda que perdan a dignidade. Claro que, quen non a ten, non a pode perder…
Publicado en Mais manipulación,O que non se deu | Etiquetado 2014,aumento,CXPX,Desafiuzamentos,España,Galicia,Informe | Deixar un comentario
O aumento dos desafiuzamentos non interesa
Publicado o Decembro 13, 2014 por eunonman
O venres 12 de decembro, o Consello xeral do Poder xudicial presenta o informe sobre os efectos da crise económica durante o terceiro trimestre do ano, de xullo a setembro, destacando que en España se levaron a cabo case 13.500 desafiuzamentos, un 7’3 % máis que no mesmo período do ano anterior, en 2013.
A análise do CXPX divúlgase menos de 24 horas despois de que o presidente do goberno, Mariano Rajoy, declarase que “a crise económica é xa historia” (sic).
Publicado en O que non se deu | Etiquetado 7'3 % máis ca en 2013,Aumento desafiuzamentos,Consello xeral do Poder xudicial,España,Galicia,Informe,terceiro trimestre | Deixar un comentario
Publicado o Novembro 14, 2014 por eunonman
Roberto Rivas deixou de ser un personaxe anónimo o día que se negou a participar no desafiuzamento dunha anciá, Aurelia Rey, no centro da Coruña.
O seu xesto saíu en tódolos medios de comunicación de España e abríu o debate sobre se os bombeiros estaban ou non obrigados a actuar nestes actos xudiciais.
Publicado en Mais manipulación | Etiquetado A Coruña,Bombeiro,Desafiuzamento,Galicia,Stop desahucios,Xustiza | Deixar un comentario
Un membro do Consello de Administración da CRTVG imputado e nos informativos silénciase
Publicado o Outubro 17, 2014 por eunonman
14 de outubro de 2014. O dirixente provincial do PP de Lugo José Luis Iravedra e outras tres persoas ligadas ao partido foron citados a declarar en calidade de imputados a raíz dunha denuncia por carrexo de votos nas eleccións autonómicas do 21 de outubro de 2012.
Publicado en O que non se deu | Etiquetado Eleccións,Galicia,Imputado,Iravedra,Lugo,Partido Popular,Votos | Deixar un comentario
Ocultando os pésimos datos do comercio galego minorista
Publicado o Setembro 1, 2014 por eunonman
O venres 29 coñécense os datos das vendas no comercio minorista no mes de xullo, que sitúan a Galicia como a peor comunidade autónoma española.
A comunidade galega foi a que máis acusou o desplome nas vendas, cun 3’5 % respecto ao mesmo mes do ano anterior.
Publicado en Mais manipulación,O que non se deu | Etiquetado caída,comercio minorista,Galicia,pésimo dato,pior comunidade española,vendas | Deixar un comentario
A autocrítica postelectoral de Feijóo non interesa
Publicado o Maio 30, 2014 por eunonman
Tres días despois das eleccións europeas, o presidente da Xunta e do PPdeG, Alberto Núñez Feijóo declaraba que os casos de corrupción “tiveron un peso non menor” nos resultados destes comicios e chamaba a facer autocrítica.
A nova foi recollida durante varios días en medios galegos e de tirada estatal con diversas liñas editoriais:
Porén, as declaracións non tiveron cabida en ningún dos informativos da televisión pública galega. A autocrítica, aínda que veña do presidente, non interesa.
Publicado en Mais manipulación,O que non se deu | Etiquetado corrupción política,eleccións europeas,España,Galicia,Núñez Feijóo,Partido Popular,Perda de votos,Política,PPdeG | Deixar un comentario
Burlas e críticas internas no PPdeG que non son noticia
Publicado o Maio 28, 2014 por eunonman
Os malos resultados electorais empezan a facer estragos no PPdeG. O coordenador de Organización do partido e deputado autonómico Alejandro Gómez, e o exdirector xeral de Administración local  Norberto Uzal mantiveron unha conversa aberta na rede social Facebook na que criticaron e mesmo se burlaron da estratexia electoral do secretario xeral del PPdeG, Alfonso Rueda.
Durante a tarde do 28 de maio,  a conversa, agora xa borrada, foi noticia en varios medios.
No Telexornal Serán non informaron deste evidente descontento interno no PPdeG pola perda de 15 puntos nos resultados electorais.
Sen embargo, comentarios políticos nas redes sociais foron noticia outras veces:
Coma noutras moitas ocasións, diferente raseiro para medir as actuacións dos políticos, segundo as siglas ás que pertenzan.
Publicado en Mais manipulación,O que non se deu | Etiquetado Alejandro Gómez,Alfonso Rueda,críticas internas PPdeG,eleccións europeas,facebook,Galicia,Norberto Uzal,Política,PPdeG,redes sociais,resultados electorais,Secretario xeral do PPdeG | Deixar un comentario
Os contrastes informativos cos datos do paro
Publicado o Maio 6, 2014 por eunonman
O martes 6 de maio, coñécense os datos do paro do pasado mes de abril, que ofrecen un descenso no número de desempregados de algo máis de 111.000 persoas en España, das que 6.300 corresponden a Galicia.
Son cifras referidas á diferencia co mes de marzo, e hai un detalle moi importante: a influencia positiva da semana santa, que conleva un importante aumento de contratacións sobre todo no sector servizos.
O Telexornal mediodía da TVG fai case un mini-especial informativo sobre o asunto, con gran realce nos titulares, e con varios videos que resaltan eses datos, aínda que deixando perdido polo medio da noticia o dato da importancia da semana santa.
Publicado en Mais manipulación,Versións interesadas | Etiquetado Datos do paro,descenso do desemprego,EPA,España,Galicia,malos datos,trato desigual | Deixar un comentario
Máis silencio sobre os problemas do concello de Santiago
Publicado o Maio 2, 2014 por eunonman
Os telexornais da TVG non ofreceron nin unha mínima información sobre os novos reveses xudiciais que tumban decisións adoptadas polo goberno municipal do PP en Santiago.
O primeiro, amplamente destacado nos medios de comunicación de Galicia, é a anulación por parte do TSXG da política de contratación do anterior alcalde, Xerardo Conde Roa, que permitiu que persoas afíns ao Partido Popular pasaran a formar parte do cadro de persol do consistorio.
Publicado en O que non se deu | Etiquetado Angel Currás,Concello de Santiago,Contratacións irregulares,crise concello Santaigo,Galicia,Goberno municipal Santiago,Partido Popular,Política,Policía municipal acosado,PP,Santiago,sentenzas xudiciais,Tribunal Superior de Xustiza de Galicia,TSXG,Xerardo Code Roa,Xustiza | Deixar un comentario
Ocultan récord histórico de parados en Galicia
Publicado o Abril 29, 2014 por eunonman
Hoxe, martes 28 de abril, publicouse a Enquisa de Poboación Activa (EPA) correspondente ao primeiro trimestre do ano. Os datos de Galicia, malos. Sen paliativos, como reflicten todo os medios de comunicación de forma máis ou menos contundente. Seguir lendo →
Publicado en Mais manipulación,Versións interesadas | Etiquetado desemprego,Emigración,Enquisa de Poboación Activa,EPA,España,Galicia,Goberno de España,Paro,poboación activa,Récord de parados,Xunta de Galicia | Deixar un comentario
Categorías Elixe unha categoría En defensa da Galega Mais manipulación O que non se deu Sen categoría Versións interesadas
Arquivo Elixe un mes Setembro 2016 Xuño 2016 Maio 2016 Abril 2016 Marzo 2016 Abril 2015 Marzo 2015 Febreiro 2015 Decembro 2014 Novembro 2014 Outubro 2014 Setembro 2014 Agosto 2014 Xullo 2014 Xuño 2014 Maio 2014 Abril 2014 Marzo 2014 Febreiro 2014 Xaneiro 2014 Decembro 2013 Novembro 2013 Outubro 2013 Setembro 2013 Agosto 2013 Xullo 2013 Xuño 2013 Maio 2013 Abril 2013
Denuncia da manipulación informativa na TVG
Crea un sitio web ou un blogue de balde en WordPress.com.
Privacidade e cookies: Este sitio utiliza cookies. Ao continuar usando este sitio estás a aceptar a súa utilización.
Para saber máis, incluído como controlar as cookies, consulta aquí: Política de cookies
Denuncia da manipulación informativa na TVG
Únete aos outros 2.589 segidores
Already have a WordPress.com account? Log in now.
Denuncia da manipulación informativa na TVG
View site in Reader
Debe estar conectado para enviar un comentario.